Sluiting van Amerikaanse regering raak FBI negatief | Netwerk24
11 Januarie 2019 10:58
Informante wat nie geld vir inligting kry nie en ’n groot opeenhoping van bewyse wat nie getoets kan word nie.
Pres. Donald Trump by verlede week se mediakonferensie in die Withuis toe hy dit duidelik gemaak het hy wil steeds ’n muur op die grens tussen die VSA en Mexiko bou. Foto: AP
Dít is maar ’n paar van die probleme wat die Amerikaanse Federale Speurdiens (FBI) tans in die gesig staar nadat pres. Donald Trump van Amerika die regering gedeeltelik gesluit het, berig CNN.
’n Groep wat huidige en voormalige FBI-agente verteenwoordig, het ’n beroep op Trump en die Amerikaanse kongres gedoen om die departement van justisie te finansier, berig The Hill.
Dié groep sê die gedeeltelike sluiting van die regering raak nou ’n kwessie van nasionale veiligheid.
Thomas O’Connor, leier van die groep, sê minstens 5 000 van die FBI se 35 000 werkers is tydelik ontslaan, berig USA Today.
Die groep sê baie FBI-agente sal nie op 11 Januarie 2019 betaal word nie, maar hulle sal voortgaan om hul werk te doen omdat hulle die Amerikaanse volk moet beskerm.
Meer oor: Donald Trump | Vsa | Sluiting | Muur